Stuudio 1985 on Põhja-Tallinnas Karjamaal asuv peostuudio-mängutuba, mis on sobilik nii laste kui ka täiskasvanute ürituste läbiviimiseks. Sinu poolt üritus, meie poolt ruumid. Olgu tegemist sünnipäevade, juubelite, tüdrukute- või poissmeesteõhtutega, kokkutulekute, degusteerimiste või toidukoolitustega - me saame kõigega hakkama.
#000001
Stuudios on kokku kaks ruumi - toiduala (125 m2) ja mänguala (155 m2). Neid kahte ruumi on võimalik vastavalt vajadusele vaheustega eraldada. Toidualal asuvad täisvarustuses köök ning lauad ja toolid nii lastele kui ka täiskasvanutele. Mängualalt leiab lõbusad ja omanäolised atraktsioonid lastele, kuid kindlasti on seal üht-teist elevust tekitavat ka täiskasvanutele. Ruumid ise on valgusküllased ja avarad ning omanäolisust lisavad 3,75 m kõrged laed.
#000002
Stuudio sisekujunduses oleme kasutanud retro stiili seda nii materjalide, värvide, mööbli kui ka mänguasjade näol. Selle õige vaibi tekitamiseks oleme soetanud palju esemeid taaskasutusest, seega on iga mööblitükk, mänguasi ja kohati ka lambikuppel oma erilise "meie juurde jõudmise" looga. Meie juures viibides võid kogeda äratundmisrõõmu lapsepõlve lemmikutega või kohata mitukümmend aastat vana Eesti tarbekunsti ja disaini klassikat.
#000003
Kui lugesid meie ruumide kirjeldused läbi ning tekkis küsimusi või jäi midagi segaseks, siis kirjuta julgelt info@stuudio1985.ee.
#000004
Sinu poolt üritus, meie poolt ruum!
#000005